69 
Tab. 31. 
MACROGYNE CONVALLARIAEFOLIA. 
Octandria Monogynia. 
O. n. - - - - 
Char. gen. Cal. nullus. Cor. monopetala infundibiliformis. Antherae cor. insertae. 
Stigma maximum globosum. 
M. foliis lanceolatis acutis integerrimis nervosis, floribus radicalibus octofidis basi 
squamis obvallatis. 
Aspidistra lurida Botan. Regist. t. 629. 
Habitat - - - - 
Radix fibrosa, fibris carnosis. Folia 2 — 3 ex eadem vagina, vaginisque pltiribus e 
capite radicis prodeuntibus, lanceolata acuta in petiolum attenuata integerrima 
nervosa (hinoidea nervis longitudinalibus e primario exeuntibus), cum petiolo 
8 — 9 poli, longa, 1\ poli, lata; vaginae acutae fuscae. Flores radicales plures 
fasciculati, ita tamen ut unus post alterum emergat, quilibet inferne tectus squa- 
mis ovatis acutis atropurpureis superne squamis rotundatis acumine parvo virenti- 
bus striis maculisque atropurpureis irroratis. Cor. seu potius Perigonium tubo 
5 lin. longo germen carnosum cingente et cum ipso connato; limbus campanulatus 
octofidus laciniis reflexis; fundus 4 lin. longus, laciniis 4 lin. longis; limbus extus 
virens dense maculis atropurpureis, intus basi virente, superne cum laciniis atropur- 
pureus. Anfherae 8 in fundo perigonii sessiles ovales, laciniis perigonii oppositae, 
folliculis duobus. Stylus brevis. Stigma globosum fundum perigonii totum tegens 
et antheras occultans, albidum carnosum, apiculis octo prominentibus. Pericarpium 
triloculare, quantum videre licuit, nam germen cum flore periit. 
Singularis planta perennis procul dubio monocotyledonea , flore octofido, 
antherisque octo. 
Iconem et descriptionem in Botan. R.egist. accepimus, cum nostra tabula 
jam esset exarata, nec nomen impressum mutare licuerit. 
Fig. a. perigonii pars dimidia resecta cum 4 antheris, fig. b. stigma a supe- 
riore visum parte, fig. c. stigma a latere, fig. d. germen transversim sectum. 
L 
